**projektas**

**reg. Nr. T-187**

**2.28. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2015 M. VASARIO 19 D. SPRENDIMO NR. T1-12 ,,Dėl PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO PASVALIO RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO**

2020 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojam įstatymo 11 straipsnio 3 dalimi, atsižvelgdama į VĮ Valstybinių miškų urėdijos Panevėžio ir Biržų regioninių padalinių nurodytas kieto kuro (malkų) kainas, Pasvalio rajono savivaldybės taryba nusprendžia:

1. Pakeisti Piniginės socialinės paramos nepasiturintiems gyventojams teikimo Pasvalio rajono savivaldybėje tvarkos aprašą, patvirtintą Pasvalio rajono savivaldybės tarybos 2015 m. vasario 19 d. sprendimu Nr. T1-12 ,,Dėl piniginės socialinės paramos nepasiturintiems gyventojams teikimo Pasvalio rajono savivaldybėje tvarkos aprašo patvirtinimo“ (su visais aktualiais pakeitimais) (toliau – Aprašas):

1.1. pakeisti Aprašo 17 punktą ir jį išdėstyti taip:

,,17. Kai būstui šildyti naudojamas kietasis ar kitoks kuras, kurio suvartojimas kiekvieną mėnesį nenustatomas apskaitos prietaisu, kompensacijos skiriamos šildymo sezono laikotarpiu. Prašymai dėl kompensacijų už būsto šildymą priimami nuo lapkričio 1 d.“;

1.2. pakeisti Aprašo 32.8 punktą ir jį išdėstyti taip:

,,32.8. paruošia asmenų, kurių būstas šildomas ir karštas vanduo ruošiamas naudojant kurą, kurio suvartojimas apskaitos prietaisu kiekvieną mėnesį nenustatomas (kietasis kuras, dujos ir kt.) pažymas ir apskaičiuoja kompensacijų dydžius. Kai būstui šildyti ir karštam vandeniui ruošti naudojamas kietasis ar kitoks kuras, kompensacijos skaičiuojamos vadovaujantis Pasvalio rajono savivaldybės tarybos sprendimu patvirtinta kuro kaina, 1 kubinio metro kaina be pristatymo – 30,00 Eur (įskaitant PVM);“.

2. Sprendimas įsigalioja nuo 2020 m. spalio 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus vyriausioji specialistė

Nijolė Grincevičienė

2020-09-14

Suderinta DVS Nr. RTS-196

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2015 M. VASARIO 19 D. SPRENDIMO NR. T1-12 ,,Dėl PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO PASVALIO RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO**

2020-09-14

Pasvalys

1. **Problemos esmė.**

Šiuo sprendimo projekto tikslas – nustatyti vidutinę kieto kuro (malkų) kainą, taikomą būsto šildymo ir karšto vandens išlaidų kompensacijoms apskaičiuotibei patikslinti, kaip nurodyta Lietuvos Respublikos piniginės socialinės paramos nepasiturintiems gyventojam įstatyme, kompensacijos, kai būstui šildyti naudojamas kietasis ar kitoks kuras, kurio suvartojimas kiekvieną mėnesį nenustatomas apskaitos prietaisu, teikimo laikotarpį.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Siekdama nustatyti vidutinę kietojo kuro (malkų) kainą, pagal kurią apskaičiuojamos kompensacijos už būsto šildymą ir karštam vandeniui ruošti, Pasvalio rajono savivaldybės administracija atliko kietojo kuro (malkų) kainų analizę VĮ Valstybinių miškų urėdijos Panevėžio ir Biržų regioniniuose padaliniuose. Atsižvelgiant į gautą informaciją, siūloma Pasvalio rajono savivaldybės tarybos sprendimu patvirtinti vidutinę malkų kainą, taikomą būsto šildymo ir karšto vandens išlaidų kompensacijoms apskaičiuoti – 30,00 Eur (su PVM) už kubinį metrą be pristatymo.

**3. Skaičiavimai, išlaidų sąmatos, finansavimo šaltiniai**. Kietojo kuro kompensacijos mokamos iš savivaldybės biudžeto lėšų, skirtų kompensacijoms mokėti.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Socialinės paramos ir sveikatos skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Socialinės paramos ir sveikatos skyriaus Nijolė Grincevičienė

vyriausioji specialistė